
נוסח לא מתוקן

מושב שלישי

פרוטוקול מס' 582

מישיבת ועדת הכלכלה

יום שני, י"א בתמוז התשע"א (13.07.2011), בשעה 10:50

סדר היום: 

הצעת חוק לתיקון פקודת התעבורה (מס'94) (חובת חבישת קסדה – סייגים לתחולה), התש"ע-2010, של חה"כ שלי יחימוביץ, חה"כ דב חנין, חה"כ מוחמד ברכה, חה"כ חנא סוויד, חה"כ עפו אגבאריה. (פ/229) – בקשה לדיון מחדש מאת חה"כ כרמל שאמה הכהן, אופיר אקוניס, חמד עמאר ורחל אדטו.

נכחו:
חברי הוועדה:

אלכס מילר – היו"ר

יצחק וקנין

רוברט טיבייב

חמד עמאר

מוזמנים:
חה"כ דב חנין

חה"כ יריב לוין

חה"כ יוליה שמאלוב-ברקוביץ'

חה"כ שלי יחימוביץ
יועצת משפטית: אתי בנדלר

מנהלת הוועדה: לאה ורון
רשמת פרלמנטרית: מיטל בר שלום

הצעת חוק לתיקון פקודת התעבורה (מס'94) (חובת חבישת קסדה – סייגים לתחולה), התש"ע-2010, של חה"כ שלי יחימוביץ, חה"כ דב חנין, חה"כ מוחמד ברכה, חה"כ חנא סוויד, חה"כ עפו אגבאריה. (פ/229) – בקשה לדיון מחדש מאת חה"כ כרמל שאמה הכהן, אופיר אקוניס, חמד עמאר ורחל אדטו.

היו"ר כרמל שאמה-הכהן:
שלום, אני פותח את הישיבה. חה"כ חמד עמאר, בבקשה תציג את הבקשה לדיון מחדש. 

חמד עמאר:

אני רואה חשיבות רבה בחבישת קסדה. אני לא יכול לראות מצב שאבא, שצריך להוות דוגמא לבן שלו, נוסע בלי קסדה והבן צריך לחבוש קסדה. בשנת 2010 בלבד נהרגו 17 איש כתוצאה מרכיבה על אופניים. כאשר אתה רוכב על אופניים אין לך שום מגן. המגן היחיד שיכול להיות לך היא הקסדה, שיכולה לחסוך חיי אדם ופגיעת ראש קשה מאוד. פגיעה ברכיבה על אופניים, כתוצאה מהתנגשות באיזשהו עצם ונפילה על הראש, יכולה להיות קטלנית אם אתה בלי קסדה. אני לא יכול לדרוש מילד לחבוש קסדה, כאשר אני כמבוגר, כאבא שרוכב עם בנו, רוכב בלי קסדה. או ששניהם חובשים קסדה, או ששניהם לא חובשים קסדה. אני רוצה ששניהם יהיו עם קסדה. אני חושב, שאנחנו צריכים לפתוח את החוק מחדש, לדון בנושא ולהחזיר את הקסדה לראש. 

היו"ר כרמל שאמה-הכהן:
אנחנו עוברים להצבעה. 

רוברט טיבייב:


אפשר עוד נימוק. אני רוצה לשאול שאלה. 

היו"ר כרמל שאמה-הכהן:

אתה לא הגשת רביזיה. רק המגישים מנמקים. 

לאה ורון:

חה"כ יריב לוין מצביע במקום חה"כ אופיר אקוניס, חה"כ דב חנין מצביע במקום חה"כ דני דנון, חה"כ יוליה שמאלוב-ברקוביץ' מצביעה במקום חה"כ אלי אפללו, חה"כ שלי יחימוביץ מצביעה במקום חה"כ עמיר פרץ. 

היו"ר כרמל שאמה-הכהן:

מי בעד הבקשה לדיון מחדש של חה"כ חמד עמאר?

ה צ ב ע ה

בעד – 2

נגד – 5

הבקשה לא אושרה.

חמד עמאר:

יו"ר ועדת משנה לבטיחות בדרכים מצביע נגד. 

היו"ר כרמל שאמה-הכהן:

הבקשות לדיון מחדש של חמד עמאר, של אופיר אקוניס ורחל אדטו נדחו. כל הבקשות לדיון מחדש נדחו. תודה רבה, הישיבה נעולה. 

הישיבה ננעלה בשעה 11:00

